Terhapusnya Raja-Raja Melayu: Impian Komunis Terlaksana

Hari ini kita akan bicarakan perihal kejatuhan Raja-Raja Melayu pula. Tapi nanti dulu. Jangan hanya melihat gambar dan membaca tajuk sahaja. Ianya sengaja dibuat bagi melihat dan memerangkap golongan tipikal yang jenis tak baca keseluruhan artikel sebelum komen. Dari situ, kita dapat tapis, mana satu pembaca berkualiti mana satu yang tidak.

Ya… Raja-Raja Melayu. Tapi bukan di Malaysia kita. Kerana bukan hanya di Malaysia sahaja ada Raja Melayu. Sebaliknya ini kisah di negara jiran serumpun kita, Indonesia. Artikel ini sekaligus menempelak golongan tak habis sekolah yang menyangka Melayu asal Indonesia.

Kepada juak-juak yang melaungkan “Melayu Balik Indonesia”, meh sini aku nak sekolahkan sikit. Alam Melayu atau Nusantara itu asalnya luas, hampir sama besar dengan Asia Tenggara ini. Orang Melayu bebas ke sana ke mari berlayar ke serata ceruk negeri-negeri Melayu. Dulu, mana ada definasi persempadanan Moden Malaysia, Indonesia, Singapura semua ni.

Dulu, semua ini wilayah Melayu yang dalamnya terdiri pelbagai kerajaan dan kadang-kadang bersatu di dalam empayar liga Melayu. Dari kawasan Champa, Langkasuka, Sumatera, Sulu, Brunei dan lain-lain. Raja-Raja Melayu (Semenanjung) ada yang berkahwin dengan puteri Raja Melayu luar Semenanjung. Bahkan, sehingga kini, masih ada para Sultan semenanjung yang menziarahi tinggalan susur galur mereka di luar kawasan Semenanjung.

Alam Melayu mula berpecah apabila masuknya penjajah membuat onar di Tanah Melayu dengan membahagi-bahagikan wilayah besar Alam Melayu memandangkan ketika itu kerajaan Melayu berada pada titik lemah. Contohnya, Perjanjian Inggeris-Belanda 1824 membahagikan Wilayah Alam Melayu kepada garis sempadan Malaysia-Indonesia sekarang manakala Perjanjian Burney 1826 antara Inggeris-Siam membahagikan wilayah utara Tanah Melayu agar masuk menjadi sebahagian wilayah Siam. Kedua-dua perjanjian ini dilakukan oleh Inggeris dalam tempoh masa 2 tahun.

Begitulah licik dan tersusunnya gerak kerja penjajah. Seterusnya, sempadan Malaysia-Thailand pada hari ini dimuktamadkan dalam Perjanjian Bangkok 1909 juga oleh Inggeris-Siam. Alam Melayu yang dicarik-carik ini menerima nasib yang berbeza mengikut penjajah yang menguasai mereka. Negeri Melayu di utara seperti Patani menerima kekuasaan Thailand manakala Melayu di Indonesia menerima kekuasaan Belanda. Melayu Semananjung pula menerima kekuasaan Inggeris. Sejak ini lah Alam Melayu mula berpecah dan mula membentuk garis sempadan moden. Selama ini Alam Melayu itu satu.

Selama ini, negeri-negeri Melayu ini semuanya dimiliki (diperintah) oleh Sultan/Raja/Yang Dipertuan Besar/Panggeran. Rakyat bernaung dibawah Sultan masing-masing. Menjadi Rakyat Sultan. Berikut merupakan senarai Kerajaan Melayu di seluruh Nusantara.

SUMATERA TIMUR merangkumi Deli Darul Maimon, Serdang Darul Arif, Asahan, Langkat Darul Aman, Kerajaan Panai, Kerajaan Tanah Karo dan Simalungun.

SUMATERA TENGAH & SELATAN merangkumi Riau-Lingga, Siak, Pelalawan, Indragiri, Jambi dan Palembang.

SUMATERA UTARA iaitu Acheh dan SUMATERA BARAT iaitu Minangkabau walaupun mereka rumpun Melayu, namun di Indonesia kini, suku Minang dan suku Acheh dianggap sebagai dua etnik yang berbeza dengan suku Melayu menurut tafsiran mereka.

Disebelah Borneo-Kalimantan pula, selain Kesultanan Brunei dan Sulu, terdapat pelbagai lagi kerajaan Melayu yang wujud. Kesultanan Sarawak Darul Hana adalah contoh kerajaan Melayu sebelum kedatangan Dinasti Brooke Raja Putih. Selain itu, berikut merupakan senarai kesultanan yang lain.

KALIMANTAN TIMUR merangkumi Kesultanan Bulungan, Kesultanan Gunung Tabur, Kesultanan Sambaliung, Kerajaan Kutai dan Kesultanan Pasir.

KALIMANTAN BARAT merangkumi Kesultanan Sambas, Kesultanan Pontianak, Kerajaan Mempawah, Kerajaan Landak, Kerajaan Kubu, Kerajaan Matan, Kerajaan Sukadana, Kerajaan Simpang, Kerajaan Sanggau, Kerajaan Sekadau, Kerajaan Tayan dan Kerajaan Sintang.

Seterusnya KALIMANTAN TENGAH iaitu Kerajaan Kutaringin dan KALIMANTAN SELATAN Kerajaan Banjar. Begitulah banyaknya kerajaan dan kesultanan Melayu. Ini belum dikira lagi jika dimasukkan sekali dengan Kerajaan Patani Darul Makrif/Salam, Bugis, Jawa dan lain-lain.

Entri kali ini ingin fokuskan pada sejarah kejatuhan Kesultanan Melayu di SUMATERA TIMUR. Sebelum ini, Sultan-Sultan di Sumatera juga berdaulat sepertimana Sultan-Sultan di Malaysia pada hari ini. Namun, kuasa Sultan Melayu di Negeri-Negeri Sumatera dicabut, mereka digulingkan malah dibunuh. Semua ini disebabkan oleh gerakan KOMUNIS INDONESIA yang memperjuangkan konsep “Kedaulatan Rakyat” dalam peristiwa Revolusi Sosial 1946. Mereka ingin menjatuhkan monarki Melayu bagi mewujudkan sebuah Republik.

Tengah Malam 3 Mac 1946 merupakan detik hitam orang Melayu hingga menjadi penyesalan yang tidak berguna lagi. Tragedi ini menjadi faktor penolak terhadap gagasan penubuhan Melayu Raya. Hanya dalam satu malam sahaja, secara serentak, seluruh kerajaan Sultan-Sultan Melayu Sumatera Timur digulingkan. Golongan pro komunis dengan bantuan kuli-kuli pendatang luar menyerbu istana dan pejabat kerajaan Melayu dan mengumumkan penggulingan Kerajaan Melayu oleh Kuasa Rakyat.

Kerabat ditangkap, dihina, diseksa dan dibunuh. Pembunuhan kerabat raja secara besar-besaran dilakukan secara zalim dengan dilemaskan di laut, di pancung kepala, ditanam hidup-hidup dan pelbagai pembunuhan sadis lain. Lebih memilukan, puteri-puteri dirogol didepan mata kerabat. Tidak cukup dengan itu, istana Raja Melayu dibakar hangus dan harta dijarah semahunya kerana ketika itu Raja-Raja Melayu amat kaya sekali.

Kebangkitan rakyat yang terpengaruh dengan sentimen emosi mainan Komunis mengakibat runtuhnya institusi Raja-Raja Melayu secara total disana. Kini, saki-baki pewaris yang masih tinggal hanya menjadi Pemangku Adat. Hanya menjadi penyeri majlis tanpa sebarang kuasa. Cop Mohor mereka sudah tidak laku lagi dalam apa jua dokumen rasmi kerajaan. Jika di Malaysia, penyerahan pangkat Datuk dari Sultan-Sultan Sumatera ini sudah tidak diakui sah. Hanya darjah kebesaran dari 10 Raja-Raja Melayu sahaja yang diakui iaitu 9 Sultan di Malaysia dan Sultan Brunei.

Oleh itu, kita perlulah memelihara keberlansungan INSTITUSI Raja-Raja Melayu di Malaysia. Kedudukan YDP Agong dan Majlis Raja-Raja Melayu adalah lebih tinggi berbanding politik kepartian. YDP Agong ialah Ketua Negara. Kesetiaan pada Raja dan Negara adalah ditangga kedua setelah Kepercayaan kepada Tuhan. Setelah itu, barulah Keluhuran Perlembagaan dan Kedaulatan Undang-Undang.

Begitulah tingginya kedudukan institusi Raja-Raja Melayu ini. Mereka adalah payung dimana seluruh Rakyat Malaysia tidak kira kaum mahupun agama bernaung dibawahnya. Tidak perlu bersikap biadap seperti mana-mana pihak yang cuba hendak perlekehkan hakikat ini. Kita adalah Rakyat Raja menerusi sistem Raja Berperlembagaan dan Demokrasi Berparlimen.

* Jemput follow penulis : https://instagram.com/khairiasyraf_17


Nama-Nama Istanbul Dalam Sejarah

“Seandainya seluruh dunia ini diperintah oleh sebuah kerajaan tunggal, nescaya ibu kotanya pasti akan diletak di Istanbul”  — Napoleon Bonaparte

Istanbul, merupakan sebuah kota besar di Selat Bhosporus yang memisahkan Laut Marmara dengan Laut Hitam tetapi menjadi penghubung antara benua Asia dan Eropah, sebelum dikenali sebagai Istanbul, kita semua sedia maklum yang ia dikenali sebagai Constantinople ketika zaman pemerintahan Empayar Rom Timur atau Byzantium.

Tetapi, tahukah anda bahawa jauh sebelum itu lagi ia juga pernah dikenali dengan pelbagai jenis nama samada secara rasmi mahu pun sebagai gelaran yang terkenal, nama sebuah kota biasanya dikenali berdasarkan kerajaan yang memerintah pada waktu itu. Berikut adalah beberapa variasi nama-nama terawal sebelum Constantinople dan Istanbul.

Dipercayai sebagai nama terawal yg digunakan untuk merujuk pada kota tersebut ketika ia menjadi kawasan penempatan orang-orang Thracia purba berhampiran tanah semenanjung atau Seraglio Point.

Nama ini berdasarkan sebutan perkataan latin yg diasaskan oleh koloni kaum Yunani dari Margara sekitar 667SM. Dikatakan namanya adalah bersempena dengan nama Byzas, seorang Raja lagenda mitos purba Greek.

Nama Byzantium kemudian digunakan secara umum di Barat untuk merujuk kepada Kerajaan Rom Timur, yang ibu kotanya adalah Constantinople.

Sebagai satu istilah untuk negara Rom Timur secara keseluruhannya, nama Byzantium dijejak oleh sejarawan Hieronymus Wolf sekurang-kurangnya pada tahun 1555, ironinya waktu itu satu abad sudah berlalu setelah empayar yang penduduknya kenali sebagai Empayar Rom sudah tidak lagi wujud berikutan Kejatuhan Constantinople pada 1453.

Digunakan sekitar abad ke-3 oleh Empayar Rom. Kota ini digelar Augusta Antonina untuk satu jangka waktu yang singkat pada abad ke-3 Masihi.

Maharaja Rom ketika itu, Septimius Severus (193-211) memberikan nama itu sebagai penghormatan kepada puteranya Antoninus, yang kemudiannya menjadi Kaisar/maharaja Caracalla.

Sebelum maharaja Rom Constantine the Great menjadikan kota ini sebagai ibu kota baharu Empayar Rom Timur pada 11 Mei 330, dia melakukan satu projek pembinaan besar, yang pada dasarnya adalah pembinaan semula kota itu dalam skala monumen-monumen yang sebahagiannya dimodelkan berdasarkan Kota Rom di Itali.

Nama-nama lain pada sepanjang tempoh ini antaranya adalah “New Second Rome”, “Alma Roma”, “Eastern Rome” dan ‘Roma Constantinopolitana”.

Istilah “New Rome” dipinjam hasil dari polemik politik Timur-Barat, terutamanya dalam konteks Perpecahan Besar yang digunakan oleh para penulis Yunani untuk menekankan sisi persaingan dengan kota Rom yang asli.

New Rome juga kekal digunakan sebagai sebahagian daripada gelaran rasmi untuk Patriarch of Constantinople.

Dalam bahasa latin, perkataan ini menghasilkan sebutan “Konstantinopolis“, nama ini bertahan hingga sekurang-kurangnya abad ke-20 di mana ia masih dipanggil dengan nama Constantinople oleh pihak barat walaupun telah berabad ia ditakl*k bangsa Turki semenjak Sultan Mehmet II membukanya pada 1453.

Kota ini menjadi semakin terkenal ketika menggunakan nama ini yang merupakan tanda penghormatan kepada Kaisar Constantine the Great kerana menjadikannya sebagai ibu kota.

Ia pertama kali dibuktikan dalam penggunaan rasmi di bawah Maharaja Theodosius II (408–450) dan kekal menjadi nama rasmi utama kota sepanjang zaman pemerintahan Byzantium.

Ia bahkan menjadi nama yang paling umum digunakan untuk kota itu di Barat hingga awal abad ke-20. Ia juga terus digunakan secara tidak rasmi (termasuk varian Kostantiniyye) oleh Empayar Uthmaniyyah hingga penubuhan Republik Turki.

Catatan terawal yang menemui penggunaan perkataan ini adalah dari rekod Arab dan Armenia dengan varian yang pelbagai dan berbeza-beza sebutan seperti “Stimbol” atau “Stamboul” (tanpa vokal ‘I’). Ia membawa maksud “sebuah bandar”.

Lalu ia menjadi perkataan harian yang sering digunakan orang Turki Anatolia untuk menyebut “bandar/kota” hatta sejak sebelum penakl*kan 1453 lagi. Perlembagaan Uthmaniyah 1876 telah menyatakan “Ibu kota bagi negara berdaulat Uthmaniyah adalah Istanbul”

Ada pelbagai varian nama lagi berdasarkan perbezaan lidah asing seperti orang Yunani yang sentiasa mengenali orang Istanbul sebagai masyarakat “Stambul”, manakala Islambol pula adalah nama lain atau nama alternatif bagi Istanbul selepas penakl*kan 1453 dan bukannya digunakan secara rasmi seperti yang disangka kebanyakan orang. Ia biasa digunakan oleh penyair untuk berimaginasi tentang sebuah kota mengikut model Istanbul.

Rantau Asia Tenggara juga ada tempat yang memiliki nama berbeza sebelum kita kenali hari ini contohnya Borneo adalah nama yang sama merujuk kepada Brunei berdasarkan sebutan orang Eropah, kini istilah Borneo digunakan bagi merujuk keseluruhan kepulauan yang dikongsi tiga negara berkenaan dalam konteks Malaysia.

Bahkan Semenanjung Malaysia masih ada nama alternatif nya iaitu jika di semenanjung, sebagai Tanah Melayu, atau dahulu secara rasminya sebelum penyertaan Sabah dan Sarawak, Persekutuan Tanah Melayu. Indonesia mungkin lebih sinonim dengan nama era penjajahan iaitu Hindia Timur Belanda.


Pemikiran Sekolah Politik Razak-Ismail (Razakboys)

Terdapat dua tokoh yang terkenal dalam sejarah politik Malaysia dan sumbangan mereka ini masih terus dilaksanakan dalam negara ini.

Apa yang ingin saya sampaikan adalah sanad perguruan politik Malaysia semenjak zaman pasca-kemerdekaan. Secara teori politiknya, terdapat beberapa spektrum seperti sosialis, liberal, konservatif dan sebagainya.

Namun, saya ingin pecahkan pandangan saya ini kepada sesuatu yang lebih praktikal dan realistik. Seterusnya, saya merangka sanad perguruan politik.

Dua tokoh politik Malaysia yang terkenal iaitu Tun Abdul Razak dan Tun Dr. Ismail telah banyak berbakti kepada negara Malaysia. Walaupun kedua-kedua tokoh ini telah meninggal dunia, namun mereka ini telah banyak melahirkan pelbagai pemimpin yang berkaliber demi kesinambungan idea dan polisi yang mereka rangka.

Seterusnya, lahirlah satu legasi atau sanad perguruan politik yang saya panggil Razak-Ismail Politics School of Thought.

Saya bahagikan kepada tiga pecahan iaitu ‘Razak Boys’, ‘Razak Children’ dan ‘Razak Grandchildren’. Terma ini digunapakai kerana mendengar ucapan Tan Sri Shahrir dalam sebuah majlis sewaktu beliau menjadi Pengerusi FELDA.

Pertama sekali saya ingin menceritakan mengenai bahagian ‘Razak boys’. Tun Abdul Razak dan Tun Dr. Ismail telah mengajar 4 pemimpin terkenal iaitu Tun Mahathir Mohamad, Tun Abdullah Ahmad Badawi, Tun Musa Hitam dan Tengku Razaleigh. Mereka ini digelarkan sebagai ‘Razak boys’ kerana berpeluang belajar secara terus dengan kedua-dua pemimpin ini.

Daripada empat pemimpin, maka lahirlah pemimpin-pemimpin seterusnya yang dikenali ‘Razak Children’. Dari situ, Tun Mahathir Mohamad telah melahirkan beberapa pemimpin. Paling utama ialah Datuk Seri Anwar Ibrahim. Sewaktu beliau masih bersama dengan UMNO, Datuk Seri Zahid Hamidi mendapat peluang untuk belajar dengan beliau.

Pada krisis politik 1998, Datuk Seri Anwar Ibrahim telahpun dipecat oleh Tun Mahathir kerana kesalahan moralnya. Dari situ, lahirlah satu pemikiran politik atau gerakan yang baru iaitu gerakan ‘reformasi’. Daripada gerakan ini, maka terlahirlah beberapa muka baru iaitu Rafizi Ramli dan Izzah Anwar. Namun, mereka ini tidak termasuk dalam pemikiran ‘Razak-Ismail’ kerana alasan yang mudah iaitu mereka bukan ahli UMNO.

Apapun, sewaktu pemerintahan Tun Mahathir. Pemimpin-pemimpin politik terkenal seperti Datuk Seri Najib Razak (DSN) dan Datuk Seri Hishammuddin (H20). Ketika ini, DSN dan H20 bergerak dalam Pemuda UMNO Malaysia. Sebelum UMNO diharamkan, DSN telahpun mengundi Tun Mahathir sebagai Presiden UMNO Malaysia berbanding pencabarnya iaitu Tengku Razaleigh.

Walaubagaimanapun, DSN dan H20 merupakan darah daging kepada Tun Abdul Razak dan Tun Hussein Onn. Oleh kerana itu, pemikiran baru telah tercipta yang saya panggil sebagai ‘Neo-Razak’ atau ‘Razak-Baru’. DSN, H20 dan Datuk Seri Zahid merupakan pelopor kepada pemikiran ‘Neo-Razak’ ini. Antara faktor penting mereka digelar ‘Neo-Razak’ adalah mereka ini bersama dengan UMNO sehingga hari ini.

Antara pecahan sanad ‘Razak-Ismail’ yang masih kekal adalah pecahan Tun Musa Hitam. Tun Musa Hitam telah melantik Tan Sri Shahrir Samad sebagai setiausaha politik beliau. Seterusnya, Tan Sri Shahrir (TSS) melantik Datuk Seri Mohamed Khaled bin Nordin (DKN) sebagai setiausaha politik.

Sanad perguruan politik ‘Razak-Ismail’ sangat kuat di Johor terutamanya untuk di bahagian Parlimen Johor Bahru dan Pasir Gudang. Ini kerana, Tun Dr. Ismail merupakan bekas Ahli Parlimen Johor Bahru. Tun Musa Hitam pula merupakan bekas Ahli Parlimen Segamat.

Yang menariknya adalah ‘mentor-mentee’ antara TSS dan DKN. Kedua-duanya merupakan bekas Ahli Parlimen Johor Bahru. Sewaktu TSS diharamkan untuk bertanding, beliau telah mengangkat DKN untuk bertanding kawasan Parlimen Johor Bahru dari tahun 1990 sehingga 1999.

Pada tahun 1999, DKN dengan berbesar hati untuk memberi laluan kepada TSS bertanding sebagai Ahli Parlimen Johor Bahru apabila Parlimen Johor Bahru dipecahkan kepada 2 bahagian iaitu Johor Bahru dan Pasir Gudang. DKN melepaskan kerusi Parlimen Johor Bahru kepada tok gurunya dan bertanding untuk kerusi Parlimen Pasir Gudang. Selepas itu, TSS berjaya memenangi kerusi Parlimen Johor Bahru semula sehingga PRU-14.

Hubungan rapat antara TSS dan DKN merupakan sanad ‘Razak Ismail’ yang sangat kuat. Ciri-ciri pentingnya ialah mereka ini merupakan rakyat Johor. Untuk rekod, Tun Dr. Ismail, Tan Sri Shahrir Samad dan Datuk Seri Mohamed Khaled Nordin merupakan bekas Ahli Parlimen Johor Bahru.

Seterusnya, untuk sanad yang diturunkan kepada Tun Abdullah Badawi yang merupakan Perdana Menteri yang ke-5. Beliau telah melahirkan pemimpin muda iaitu Khairy Jamaluddin (KJ). Yang menguatkan hubungan ‘mertua-menantu’ menguatkan hubungan antara Tun Abdullah Badawi dan Khairy Jamaluddin.

Pada kekalahan PRU-14 dan pasca-pemilihan Presiden UMNO Malaysia 2018 yang mempertemukan Tengku Razaleigh, Datuk Seri Zahid Hamidi dan KJ Sendiri, beliau telah mengerakkan satu pemikiran yang dikenali sebagai ‘centrism’. Anak didiknya iaitu Shahril Hamdan mewarisi gerakan haluan tengah ini sehingga tertubuhnya satu badan pemikir yang dikenali sebagai ‘centrist’. Akhir sekali adalah sanad Tengku Razaleigh. Antara pemimpin terkenal yang dilahirkan oleh Tengku Razaleigh adalah Datuk Shabbery Cheek.

Kesimpulannya, ‘Razak-Ismail’ Politics School of Thought’ merupakan salah satu sekolah politik yang sangat kuat sehingga sekarang. Antara laluan sanad perguruan politik yang kuat adalah antara Tun Musa Hitam, Tan Sri Shahrir, dan Datuk Khaled Nordin.

Walau bagaimanapun, kita perlu sedar pemikiran politik yang ada di Malaysia, tidak kiralah ‘centrism’, ‘reformism’ berasal daripada Tun Abdul Razak dan Tun Dr. Ismail. Ahli-ahli UMNO tidak perlu berbalah kerana kita semuanya adalah ‘Razak generation’

*INI MERUPAKAN PANDANGAN, PEMERHATIAN DAN KAJIAN SAYA TERHADAP LANDSKAP POLITIK DAN BEBERAPA PEMIMPIN POLITIK DI MALAYSIA.


Analisis Watak Cao Cao, Liu Bei Dan Dong Zhuo Dalam Sejarah

Cao Cao, Liu Bei dan Dong Zhuo hidup ketika penghujung era Dinasti Han. Ketiga-tiga ini dapat menjadi contoh terbaik untuk saya berkongsi tiga falsafah politik; Legalism (Cao Cao), Confucianism (Liu Bei) dan Diktator (Dong Zhuo).

Konsep Legalism lebih kurang seperti politik Machiavellianism. Malah, Legalism merupakan adik-beradik dengan Machiavellianism tetapi versi Timur. Legalism mengutamakan kestabilan negara (order) berbanding dengan kemanusiaan dan kebaikan (benevolence).

Bagi Legalism, manusia secara lumrahnya jahat dan mementingkan diri sendiri (sama idea seperti Hobbes). Seterusnya hal ini menghasilkan lebih banyak jenayah dan meruntuhkan tatanan sosial. Salah satu cara untuk memastikan manusia menjadi bermoral adalah melalui undang-undang dan disiplin yang keras dan ketat.

Cao Cao merupakan contoh yang terbaik dalam mendemontrasi pemerintahan berbentuk Legalism dan juga Machiavellism. Jadi, apa saja polisi pemerintahan yang dia buat, dia mengetepikan moral dan kemanusiaan asalkan negara aman dan stabil.

Walaupun begitu, itu tidak bermakna Cao Cao seorang yang jahat. Malah, dia sangat disayangi oleh rakyanya dan orang bawahannya kerana dia tidak berlaku kejam pun ke atas rakyat dan orang bawahannya kecuali pada kesalahan yang mampu menghancurkan tatanan negara seperti pengkhianatan. Cao Cao hampir memancung anaknya sendiri kerana dituduh mengkhianat.

Cao Cao melayan orang bawahannya seperti adik beradik. Dia pernah meminta anaknya meminta maaf kepada seorang orang bahawannya kerana anaknya kurang ajar. Malah, dia pernah menampar anaknya kerana kurang ajar kepada menterinya walaupun menteri itu tidak bersetuju dengan ideal Cao Cao. Cao Cao menghormati musuhnya apabila musuh itu layak mendapat penghormatan.

Dia juga seorang yang licik dan penuh dengan tipu helah. Dia pernah membunuh seorang pegawainya sendiri supaya tenteranya tidak jatuh semangat ketika di medan peperangan. Dia pernah menipu bala tenteranya untuk memberikan bantuan sedangkan dia tidak bagi pun – tujuannya supaya bala tentera yang sedang berperang itu terus bersemangat untuk menyakiti musuh walaupun tewas. Hal itu akan memberikan kelebihan kepadanya.

Inilah Cao Cao, dia hanya bermoral dan baik ikut tempat. Kalau dia terpaksa menjadi jahat untuk mencapai kestabilan dan keamanan, dia akan jadi begitu. Tetapi memang Cao Cao sentiasa berkelakuan terhormat selagi mana negara terus stabil. Cao Cao bertindak mengikut situasi dan dia bukan penguasa buku teks. Dia tiada panduan falsafah. Dia pernah berpesan kepada anaknya, belajar panduan perang betul-betul, tetapi jangan terlalu sangkut dengan doktrinnya kerana sifat tabii perang dan politik sentiasa berubah.

Kata Machiavelli, “Jadilah penguasa yang dicintai dan ditakuti. Tetapi sekiranya tidak mampu mencapai kedua-duanya sekali, jadi penguasa yang ditakuti lebih baik.”

Mengikut sejarah, Liu Bei seorang Legalist, tetapi mempunyai semangat Confucianism. Walaubagaimanapun, gambaran Liu Bei dalam fiksyen sering jauh daripada seorang Legalist. Liu Bei adalah contoh pemimpin yang berperibadi baik, tetapi cetek dalam permainan politik. Cita-citanya besar iaitu mahu mengembalikan semula kegemilangan Dinasti Han. Sehingga umurnya hampir 50 tahun, Liu Bei sering tewas dalam pelbagai pertempuran. Dia hanya mampu memegang setiap kota yang dikuasai dalam waktu yang sangat singkat sehinggalah Zhuge Liang datang membantunya.

Conficius hidup ketika era peperangan di China. Pada masa itu China belum bersatu lagi. Bagi Confucius, peperangan pada ketika itu berlaku kerana penguasa dan rakyatnya kurang moral. Liu Bei juga mempunyai idea yang sama. Maka, penguasa yang mementingkan moral dan kebaikan adalah pemimpin yang ideal untuk mencapai keamanan. Confucius tidak mempunyai kaedah politik yang jelas, tetapi dia lebih cenderung kepada peribadi pemimpin ketika memerintah.

Zhuge Liang seorang Legalist, ketika memberikan cadangan kepada Liu Bei untuk menerima warisan kuasa daripada Liu Biao untuk memerintah wilayah Jing, Liu Bei menolak kerana dia orang luar dan tidak elok menerimanya – lebih elok kalau anak Liu Biao yang menerima kekuasaan. Liu Bei senaif ini sedangkan wilayah Jing mampu menjadi tapak pertamanya untuk mengembalikan kuasa Dinasti Han. Walau bagaimanapun, Liu Bei disayangi rakyat kerana dia memang pemerintah yang baik. Lumrahnya begitulah.

Liu Bei sendiri pernah mengalami dilema kerana matlamat utamanya untuk menjadi seorang penguasa yang baik (benevolence) dan soleh (righteous). Dan hal itu sentiasa bercanggah dengan setiap tindakan yang diambil untuk berkuasa. Dengan kata lain, ditelan mati emak, diluah mati ayah. Kalau dia tidak gadaikan moralitinya, dia akan hilang kekuasaan. Lebih-lebih lagi apabila berhadapan dengan situasi keburukan yang banyak.

Dalam hal ini, suka saya petik kata-kata Machiavelli, “Apabila penguasa terus menjadi baik dalam menghadapi keburukan yang banyak, penguasa yang akan tumbang.”

Untuk berlaku baik dan bermoral dalam politik, rakyatnya perlu baik seperti Rasulullah – rakyatnya semua baik kerana terdiri dalam kalangan para sahabat. Muhammad al-Fateh membaikkan rakyatnya dulu supaya dia mampu melantik tentera yang baik dan mampu menjadi pemimpin yang baik. Rakyat yang baik memudahkan penguasa untuk memerintah tanpa perlu penguasa menggadaikan moralitinya untuk bertindak. Begitu sukar untuk menghadapi keburukan (sama ada situasi ataupun rakyat) tanpa menggadaikan prinsip dan moral.

Dong Zhuo adalah pemimpin yang berperibadi buruk dan tidak bijak memerintah. Kalau anda fikir perlu jadi jahat supaya pandai memerintah, anda silap. Dong Zhuo adalah contoh tokoh yang jahat, tetapi dia tidak pandai pun memerintah. Machiavelli lebih sukakan Liu Bei berbanding Dong Zhuo. Walaupun kedua-duanya tidak cekap memerintah, pemerintahan Liu Bei lebih stabil berbanding Dong Zhuo. Liu Bei pun disukai rakyat dan polisinya sentiasa menyokong rakyat.

Legalist dengan konsep ‘Will of Heaven’, Machiavellian dengan konsep ‘Fortuna’.


Wira Muslim Soviet Ketika WWII

Semasa pihak Bolshevik mengambil alih kuasa di Rusia menerusi Revolusi Oktober 1917, salah satu matlamat mereka ialah menamatkan prejudis agama-agama. Bagi ramai orang terutama umat Islam ketika itu, mereka terpaksa mengamalkan ajaran agama secara sembunyi-sembunyi.

Tetapi apabila Operasi Barbarossa tercetus pada musim panas 1941, ramai umat Islam pergi ke perbatasan sebagai ten.te.ra yang melawan pendudukan Jerman di Rusia. 500 daripada mereka kemudiannya dikurniakan gelaran Wira Kesatuan Sovet pada akhir Pe.ra.ng Dunia Kedua (WWII). Tidak diketahui tentang status sebenar agama mereka pada ketika itu. Bagi penulis, hal itu hanya Tuhan dan mereka saja yang tahu.

Seorang sasterawan dan koresponden pe.ra.ng berdarah Tatar, beliau juga pernah mendapat pendidikan di madrasah. Selepas Bolshevik berkuasa, Jalil kemudiannya menyertai Liga Ko.mun.is Muda (Komsomol) sebelum menjadi pengajar politik untuk Ten.te.ra Merah (Red Ar.my) apabila Operasi Barbarossa berlaku.

Untuk beberapa lama, beliau dianggap pengkhianat oleh Motherland kerana berkolaborasi dengan rejim Jerman. Selepas ditawan pada 1942, Jalil diserap masuk ke dalam Legion Idel-Ural. Kebanyakan anggota unit ini ialah orang-orang dari wilayah Volga (etnik seperti Tatar dan Mordovia) yang mahu melawan rejim Bolshevik.

Hakikatnya, beliau berada dalam Legion Idel-Ural dengan tujuan mengha.nc.urkan unit ini secara dalaman. Bagi menjayakan usaha ini, Jalil bertanggungjawab menyebarkan propaganda anti-Jerman dalam kalangan ahlinya termasuk semasa merekrut mereka di kem-kem tahanan. Beliau dipilih berbuat demikian kerana dipercayai rejim untuk pergi ke kem-kem tahanan mereka dan menyampaikan propaganda pro-Jerman terhadap tahanan.

Berikutan usahanya itu, batalion pertama yang dihantar ke medan membu.nu.h pegawai pemerintah Jerman mereka dan sebahagian besar daripadanya menyertai unit partisan. Sementara enam lagi batalion tidak dihantar ke medan kerana sudah terpengaruh dengan propaganda anti-Jerman yang dibawa Jalil. Unit-unit ini dilabel tidak boleh diharap dan tak bernilai sebagai unit pertem.pu.ran.

Bagaimanapun, rahsia Jalil berjaya dibongkar pihak Jerman sekaligus menyaksikan dirinya ditahan pada Ogos 1943. Setahun selepas itu, beliau dihukum ma.ti menggunakan gil.ot.in sebelum namanya dibersihkan oleh veteran-veteran pe.ra.ng Soviet termasuk bekas anggota Idel-Ural pada akhir pe.ra.ng. Pada tahun 1956, Jalil dianugerahkan pasca-kema.ti.an gelaran Wira Kesatuan Soviet.

Walaupun hanya sempat bertem.pu.r selama setahun, Nuradilov menjadi mimpi ngeri kepada ten.te.ra Jerman. Dalam kalangan Ten.te.ra Merah, beliau dikenali sebagai pengendali mes.ing.an berdarah Chechen yang hebat dengan 920 kema.ti.an musuh.

Bukan sekali Nuradilov cedera di medan pe.ra.ng dan merupakan satu-satunya krew mesi.ng.an yang terselamat pada akhir setiap operasi. Di sebalik semua itu, itu langsung tidak mematahkan semangatnya untuk menghujani pihak musuh dengan pe.lu.ru. Dalam satu operasi di Bayrak, Ukraine pada musim bunga 1942, komander unit kavalri yang dibantu krew mesi.ng.annya mendapati lebih 300 ten.te.ra Jerman gugur di tangan Nuradilov.

Bagaimanapun, Allah lebih menyayanginya. Nuradilov gugur berhampiran Stalingrad pada September 1943 semasa berusia 18 tahun. Pada 1944, beliau diberi anugerah pasca-kematian Wira Kesatuan Soviet.

Warga Republik Sosialis Soviet Tajik, beliau merupakan antara orang bertanggungjawab menjayakan operasi menyeberang Sungai Dnieper pada musim luruh 1943. Dalam kempen tersebut, Azizov bersama beberapa unit lain merupakan yang pertama tiba di Loyevsky, Belarus pada 15 Oktober dalam keadaan dise.ra.ng bertubi-tubi oleh pihak musuh.

Sebelum bot yang membawa mereka tiba ke tebing, beliau terjun masuk ke dalam air paras pinggang dan segera menyerbu masuk ke parit pertahanan yang dikawal pihak Jerman. Selepas berjaya memus.na.hkan unit mesi.ng.an dengan sebutir gr.en.ad, Azizov menggunakan mesi.ng.an MG-42 pihak musuh untuk membantu lebih ramai rakannya menyeberang dengan selamat.

Tidak lama selepas itu, beliau gugur semasa berte.mp.ur di Gomel, Belarus dan dikebumikan di salah satu kubur besar yang menempatkan veteran-veteran pe.ra.ng Soviet. Bagi mengenang jasanya, beliau dianugerahkan anumerta Wira Kesatuan Soviet.

Akhbar-akhbar Soviet menggelarnya lelaki berhati kering dan legenda. Bagi juruterbang Angkatan Laut Hitam Soviet, Akayev, beliau merupakan juruterbang terkenal atas satu sebab: terbang pada altitud rendah agar dapat mensasarkan kedudukan pihak musuh.

Kebiasaannya, pesawat-pesawat penge.b.om menye.ra.ng dengan cara menjunam selepas terbang tinggi dan menggugurkan b.o.m. Tetapi bagi Akayev pula, beliau lebih suka terbang pada altitud yang lebih rendah sebelum menggugurkan b.o.m dan terbang tinggi. Teknik ini dianggap berisiko kerana berpotensi dise.ra.ng me.ri.am anti-pesawat dan mesi.ng.an tetapi amat berkesan dalam memus.na.hkan sasaran.

Dalam 104 misi menggunakan pesawat Il-2, Akayev berjaya memu.sn.ahkan 18 buah kapal, tiga buah lokomotif, 11 buah kereta perisai dan pelbagai kelengkapan milik pihak musuh. Beliau juga dikenali kerana merupakan antara beberapa juruterbang yang terselamat dalam pertarungan udara antaranya dengan dua buah pesawat musuh.

Akayev terselamat pada akhir pe.ra.ng dan dikurniakan gelaran Wira Kesatuan Soviet. Bagaimanapun, kecederaan yang dialami semasa operasi udaranya mengakibatkan beliau menghembuskan nafas terakhir pada 1949 semasa berusia 27 tahun.

Graduan Sekolah Latihan Menem.ba.k Tepat Pusat untuk Wanita ini lebih dikenali bukan sebagai pene.mb.ak tepat. Tetapi wanita berdarah Kazakh ini dikenali kerana mengetuai rakan-rakan seperjuangannya menggem.pu.r pihak Jerman di Pskov pada Januari 1944.

Selepas komander kompeninya ma.ti di tangan ten.te.ra Jerman, Moldagulova mengetuai serbuan ke atas pihak Jerman dan orang pertama yang sampai ke dalam parit musuh. Walaupun mengalami kecederaan sebelum ini akibat periuk api, itu sama sekali tidak mematahkan semangatnya. Bagaimanapun, Moldagulova kemudiannya gugur selepas mengalami satu lagi kecederaan semasa berte.mp.ur di situ.

RUJUKAN:

Egorov, Boris. (2021). Soviet Muslim WWII heroes. Russia Beyond. Diambil dari https://www.rbth.com/history/333877-soviet-muslim-wwii-heroes


Bermulanya Empayar Safavid Di Bumi Iran

Bumi Parsi merupakan sebuah kawasan geografi yang mempunyai lembaran sejarah yang panjang dan merupakan salah satu daripada tamadun lama yang masih kekal hingga sekarang. Bumi Parsi melahirkan beberapa buah empayar raksasa yang mendominasi dunia seperti Dinasti Akaemeni (550 – 330 S.M), Ashkaniyyan (247 S.M – 224 M), dan Sasaniyyah (224 – 651 M). Selepas di takluk sepenuhnya oleh umat Islam di bawah kerajaan Khulafa ar-Rasyidin pada tahun 651 masihi, bumi Parsi tidak putus-putus melahirkan ilmuwan dan cendekiawan Islam sama ada ilmuwan falsafah mahupun ilmuwan Islam berfahaman ahlus sunnah wal jamaah, yang akhirnya berjaya mengubah dunia Islam dan umat Islam menjadi bangsa yang “superior” di atas muka bumi ini, yang seterusnya membawa arus ketamadun menghala ke dunia Barat sewaktu dunia Islam mengalami sisi kejatuhan sejak penaklukan Kota Baghdad dan bertapaknya Syiah di bumi Parsi.

Sebelum tersebar luasnya Syiah, bumi Parsi merupakan tanah ilmuwan Islam yang bagaikan sebuah permata yang sangat berharga kepada kaum ahlus sunnah wal jamaah. Bumi Parsi dan bangsanya melahirkan ramai ulama Sunnah seperti Imam Abu Daud, Imam Abu Hanifah, Imam al-Baihaqi, Imam al-Bukhari, Imam al-Ghazali, Imam al-Maturidi, Imam al-Nasai, Imam at-Tirmidzi, Imam at-Tabrani, dan Imam al-Thalabi. Bangsa Parsi juga melahirkan ramai tokoh-tokoh ahli falsafah Islam yang terkemuka seperti Ibnu Sina, Jabir Ibnu Hayyan, al-Biruni, Ibnu Qutaibah, al-Farabi, al-Khawarizmi, Fakhruddin ar-Razi. Ahli politik yang cintakan ilmu pengetahuan iaitu Nizam al-Mulk yang menubuhkan Universiti Nizamiyyah iaitu antara universiti terbesar di dunia ketika itu, dan ahli sejarah yang terkenal seperti Rashiduddin al-Hamadani, al-Fadli Baihaqi, al-Hassan Baihaqi, dan at-Tabari, serta ratusan lagi para saintis, dan ilmuwan Islam adalah sebahagian daripada sejarah Parsi sebelum Safawiyah.

wal jamaah yang tak henti-henti memberi sumbangan kepada pemikiran kaum sunni akhirnya diliputi debu hitam hingga hilangnya sinar yang menerangi dunia kaum sunni apabila bumi Parsi akhirnya berjaya diSYIAHkan secara total oleh generasi dinasti-dinasti Syiah yang menakluk bumi Parsi dari tangan kaum Sunni. Satu berita yang sangat mendukacitakan, dan sangat menyedihkan. Di bawah, penulis menceritakan secara ringkas bagaimana bumi Parsi dan bangsanya yang dulunya majoriti Sunnah berjaya diSyiahkan oleh pemerintah Syiah yang penuh dengan penumpahan darah dan linangan air mata.

SEJARAH SYIAH DI BUMI PARSI

Bumi Parsi yang sejak zaman Khulafa ar-Rasyidan di perintah oleh kerajaan Islam Sunnah seperti Khilafah Abbasiyah, Dinasti Saffariyyah, Samaniyyah, Empayar Turki Ghaznawi, Turki Seljuk, Turki Khawarizmi, Mongol Ilkhan, Turki Aq Qoyunlu dan Mongol Timuriyyah. Ketika itu, tanah Parsi merupakan pusat ilmuwan bagi kaum Sunnah sehingga ramai ulama Sunnah dari Empayar Uthmaniyyah di hantar ke Parsi untuk mendalami ilmu Islam ahlus sunnah disebabkan kekurangan madrasah di dalam Empayar Turki Uthmaniyyah itu sendiri berbanding di Parsi. Walaupun terdapat beberapa kerajaan Syiah oleh bangsa Parsi seperti Kerajaan Buwayh (934-1062) dan Kerajaan Turki Qara Qoyunlu (1375-1468) (jangan tertukar dengan kerajaan Turki Aq Qoyunlu yang berfahaman Sunnah), pengaruh Syiah masih belum kuat lagi di bumi Parsi kerana ketika itu, fahaman Syiah hanya bertapak kukuh di bumi Azeri (Azerbaijan sekarang, Azeri merupakan salah satu dari bangsa Turki Oghuz). Dari tanah Azeri jugalah terbinanya satu pertubuhan sufi Syiah yang dikenali tareqah Safawiyyah pada tahun 1301 oleh Safiuddin Ardabil di daerah Ardabil, Azeri yang ketika itu di bawah kerajaan Mongol Ilkhan. Safawiyyah inilah yang kemudiannya bertanggungjawab mengubah bumi Parsi menjadi bumi Syiah.

Tareqat Safawiyyah merupakan salah satu cabang daripada Mazhab Imam Dua Belas atau Imamiyyah. Saifuddin menjadi pemimpin keagamaan yang mendapat sokongan dan pengaruh yang kuat di Ardabil. Selepas kematian Saifuddin, tempatnya di ganti oleh Sadruddin Musa yang berusaha mengembangkan dakyah Safawiyyahnya keluar dari bumi Azeri. Ketika pemerintahan keagamaan Safawiyyah berada di tangan Sheikh Junaid pada tahun 1447 yang ketika itu Azeri di bawah kerajaan Turki Qara Qoyunlu yang berfahaman Syiah, beliau mula mengubah konsep Safawiyyah daripada pergerakan agama kepada pergerakan politik yang lebih radikal tetapi ditentang oleh Kerajaan Syiah Qara Qoyunlu sendiri menyebabkan beliau mendapat perlindungan daripada kerajaan Sunnah Aq Qoyunlu yang berjiran dengan Qara Qoyunlu. Anak Sheikh Junaid iaitu Shaikh Haidar berkahwin dengan anak perempuan Shahanshah Aq Qoyunlu iaitu Uzun Hassan yang berfahaman Sunnah hingga lahirnya Abu al-Ismail yang dikenali sebagai Shahanshah Ismail I (yang kemudiannya menubuhkan Empayar Safawiyyah). Kerajaan Syiah Qara Qoyunlu akhirnya tumbang di tangan Shah Uzun Hassan pada tahun 1469, menandakan keseluruhan Tanah Parsi kembali ke pangkuat kerajaan Sunnah.

Selepas kematian Shah Uzun Hassan, anaknya Shah Ya’kub mula menyedari tentang ancaman daripada pengaruh fahaman Syiah Safawiyyah bertindak menyerang dan membunuh Sheikh Haidar dan menghapuskan pengikutnya yang digelar Qizilbash (tentera penyokong Safawiyyah yang majoritinya terdiri daripada puak Turki Oghuz), tempatnya di ganti oleh anaknya Ali Mirza yang kemudiannya menyerahkan kepada Abu al-Ismail sebagai pemimpin bagi gerakan Safawiyyah. Ismail yang sangat pintar pada zamannya, dan seorang yang sangat berpegang teguh dengan ajaran Syiah dan sangat membenci ahlus sunnah melebihi agama lain. Beliau kemudian melarikan diri dan bersembunyi di Gilan, dan keluar semula selepas 5 tahun bersama pengikutnya yang terdiri daripada bangsa Turki Oghuz dari puak Azeri untuk membalas dendam ke atas Kerajaan Turki Aq Qoyunlu yang membunuh bapanya kerana perbezaan fahaman agama.

BERMULANYA EMPAYAR SAFAWIYYAH

Pada tahun 1501 ketika Shah Ismail baru sahaja berusia 14 tahun, beliau sudah memimpin pengikutnya bertindak menyerang daerah Shirvan (daerah Aq Qoyunlu) dan berjaya menguasainya. Selepas menguasai keseluruhan tanah Azeri, beliau mengisytihar dirinya sebagai Shahanshah dari Azeri dan membina secara rasmi Empayar Safawiyyah dengan agama Syiah Imamiyyah bertareqat Safawiyyah sebagai agama rasmi kerajaan. Terkejut dengan berita itu, Shah Aq Qoyunlu iaitu Alwand Bin Yusuf mengumpul kira-kira 40,000-50,000 orang tentera menyerang Ismail dan askarnya. Dengan hanya kira-kira 10,000 orang tentera Qizilbash, beliau berjaya mengalahkan Shah Alwand dengan strategi dan kepintaran beliau. Beliau terus mara dan berjaya menguasai keseluruhan kerajaan Aq Qoyunlu pada tahun 1508 dan wilayah Khurasan pada tahun 1510. Dengan itu, keseluruhan Bumi Parsi jatuh ke tangan puak Syiah dari Azeri.

Apabila beliau menaiki takhta kerajaan dan empayarnya berjaya menakluk keseluruhan Tanah Parsi daripada kaum ahlus sunnah wal jamaah, beliau telah memperkenalkan beberapa polisi bagi menghapuskan terus kaum Sunni daripada bertapak di bumi Parsi. Alasannya, beliau ingin membina sebuah kerajaan yang mempunyai identiti sendiri yang berbeza dengan musuh utamanya iaitu Turki Uthmaniyyah, dan Turki Khiva dan Bukhara di Asia Tengah yang berfahaman Sunni. Selain itu, beliau juga ingin rakyat di dalam empayarnya bersatu padu di bawah satu pegangan agama iaitu Syiah kerana beliau bimbang rakyatnya yang berfahaman Sunni akan bersekongkol dengan musuh politiknya iaitu Turki Uthmaniyyah dan Turki Asia Tengah untuk bangkit menentang kerajaannya. Di samping itu juga beliau ingin rakyatnya menunjukkan taat setia kepadanya dan mengelakkan daripada berlakunya ancaman dalam negara. Perkara ini antara alasan utama kenapa beliau melaksanakan polisi yang kejam bagi menghapuskan terus kaum Sunni di bumi Parsi.

Kaedah yang digunakan untuk menSYIAHkan Parsi:

Polisi di atas di teruskan oleh Shah-shah berikutnya seperti Shah Abbas the Great, Shah Tahmasp, dan Shah Sultan Husain. Selain itu, polisi anti-sunnah turut di gunakan ketika Dinasti Qajar menguasai Parsi yang memerintah dari tahun 1789 hingga 1925.

RESPONS EMPAYAR TURKI UTHMANIYYAH

Mendengar kekejaman yang melampau di lakukan oleh Shah Ismail I terhadap kaum Sunni di Tanah Parsi menyebabkan darah pemerintah Turki Uthmaniyyah mendidih kepanasan akibat kekejaman yang dilakukan terhadap saudara seaqidahnya di Iran. Sultan Turki Uthmaniyyah ketika itu iaitu Sultan Bayezid II menggunakan pendekatan diplomatik telah menulis surat sebagai nasihat kepada Shah Ismail supaya menghentikan keganasannya terhadap kaum Sunni, tetapi di tolak mentah-mentah oleh Shah Ismail, dalam masa yang sama berlaku pemberontakan dalam wilayah Anatolia milik Turki yang ditimbulkan oleh puak Syiah Qizilbash, Alawiyyah, dan Safawiyyah, yang didalangi oleh Shah Ismail.

Selepas Sultan Selim I menaiki takhta kerajaan Turki Uthmaniyyah pada tahun 1512, baginda menggunakan polisi anti-syiah sebagai tindak balas yang dilakukan oleh Shah Ismail di Iran. Baginda bertindak menghapuskan pemberontak Syiah dan membunuh hampir 40,000 puak Syiah di Turki yang di percayai memberontak melawan kerajaan, dan menghalau ribuan orang Syiah ke Iran. Beliau turut melancarkan kempen ketenteraan menakluk wilayah Empayar Safawiyyah dan memenangi Pertempuran Chaldiran pada tahun 1514 dan hampir berjaya menangkap Shah Ismail yang sempat melarikan diri.

Selepas menakluk Kota Tabriz, iaitu ibu kota Empayar Safawiyyah, Sultan Selim ingin meneruskan kemaraan untuk menguasai keseluruhan tanah Parsi tetapi tidak dipersetujui oleh tentera janissari menyebabkan baginda berundur dan memberi fokus untuk menakluk Kerajaan Turki Mamluk di Mesir. Kekalahan Shah Ismail juga memberi tekanan kepada beliau apabila dua orang isteri dan haremnya di tangkap oleh Turki Uthmaniyyah menyebabkan beliau terpaksa minum alkohol untuk meredakan tekanannya.

Apabila berita tersebut sampai ke pengetahuan Sultan Selim I, baginda berkata “dia yang selalu mabuk menyebabkan hilang pertimbangan dan gagal mengurus masalah dalam negeri”, kata-kata ini dipercayai di tujukan kepada Shah Ismail. Pertempuran tersebut juga membuka mata para pemerintah Safawiyyah selepas itu untuk menggunakan teknologi meriam, dan senapang atau dikenali sebagai senjata “gunpowder”.

Selepas pertempuran tersebut, berlaku lagi beberapa siri peperangan antara Uthmaniyyah dengan Safawiyyah yang kebanyakkannya di menangi oleh Uthmaniyyah kecuali ketika pemerintahan Shah Abbas the Great dan Nader Shah. Safawiyyah juga mula bekerjasama dengan Dinasti Habsburg dari Austria bagi menentang Empayar Turki Uthmaniyyah yang ketika itu mengasak hebat empayar Austria sebelum tercetusnya Perang Besar Turki (1683-1699) yang membawa kepada kegagalan Turki Uthmaniyyah menakluk Vienna dan kekalahan dalam perang tersebut.

KESIMPULAN

Kini, setelah dikuasai puak Syiah melebihi 500 tahun, Iran merupakan negara Syiah terbesar di dunia dengan peratusan penganut Syiahnya kira-kira 90-95% yang terdiri daripada bangsa Parsi dan Azeri. Manakala kaum Sunnah pula terdiri daripada kaum minoriti seperti etnik asal Khurasani dan Balochisti. Manakala negara bagi puak Azeri yang kini di kenali sebagai Azerbaijan pula kira-kira 90% menganut fahaman Syiah. Betapa sedihnya bagi kita, tanah Parsi yang dulunya merupakan pusat bagi perkembangan ilmuwan Sunni yang hebat selepas kejatuhan Kota Baghdad di tangan Mongol, yang akhirnya majoriti di sana adalah aliran Syiah sehingga hari ini.

RUJUKAN

The Azerbaijani Turks: power and identity under Russian rule. Audrey L Altstadt, p. 5.

Savory, Roger (2007). Iran Under the Safavids. Cambridge: Cambridge University Press. p. 30. ISBN 978-0521042512.

The Azerbaijani Turks: power and identity under Russian rule, By Audrey L. Altstadt, pg.5

Melville, Charles Peter, ed. (1996). Safavid Persia: the history and politics of an Islamic society (PDF)

Safavid Iran: rebirth of a Persian empire. Andrew J Newman,

Islam, continuity and change in the modern world, By John Obert Voll


Tradisi Ukir Labu Untuk Halloween

Semua pasti sudah biasa dengar tentang sambutan Halloween, iaitu perayaan untuk memperingati para saint dan martyr di sisi agama Kristian.

Mereka menyambut dengan cara tersendiri. Tetapi budaya bangsa Ireland hari ini sudah menguasai sambutan Halloween. Setiap 31 Oktober, semua akan membuat ukiran pada labu. Ini kiranya adalah pengaruh budaya Ireland. Mereka akan membuang kandungan labu yang diisi sebatang lilin.

Boleh bayang setiap tahun, 454 juta kilogram labu dibazirkan begitu saja menurut dapatan Waste Dive. Pihak We Forum pula memetik daripada Jabatan Tenaga Amerika Syarikat: “semua labu di tempat pelupusan sampah akan mengeluarkan gas methane.”

Jadi banyak pihak sekarang sedang menggerakkan pencegahan, seperti 1) guna kandungan labu sebagai baja, 2) hentikan budaya baling labu dan 3) derma saki baki untuk kegunaan haiwan liar dan zoo (Poon & CityLab, 2019).

Asal-Usul Budaya Labu

Pengaruh budaya apabila disambut besar-besaran boleh menyebabkan pembaziran besar. Selain daripada Halloween, Bazar Ramadan pun sama. Bukan salah anjuran. Salah individu yang menyertai. Kalau tengok dalam budaya Ireland terdahulu, memang libatkan labu… yang dilμpμskan dengan cara betul. Tetapi sebelum datangnya labu, orang Ireland (atau lebih tepat, bangsa Celtic) menggunakan lobak putih.

Bangsa Celtic sentiasa menunggu sambutan Samhain (tarikh sama dengan Halloween). Tenggelam saja Matahari pada malam Samhain, mereka percaya roh nenek moyang akan datang.

Untuk menghalau roh jahat, mereka ukir muka bengis pada lobak putih dan ubi (sangka muka bengis akan takutkan roh jahat). Ada sebab kenapa roh ini dianggap jahat.

Mereka terdiri daripada mμsμh-mμsμh silam yang mαti di jalan perαηg. Jadi Samhain adalah jendela untuk mereka buat hal.

Orang kaya akan guna tanglung berukir muka yang diperbuat daripada besi. Tetapi golongan miskin hanya mampu mengukir sayur sajalah.

Semakin lama, seni ini ditokok tambah. Dulu ukir luar; kemudian buang bahagian dalam untuk masukkan sumber cahaya (Bachelor, 2020). Berabad-abad, sayur-sayuran sebegini memang digunakan puak Celtic.

Hantu perlu dihalau setiap tahun, supaya dapat bergembira dengan sanak saudara yang sudah pergi. Dengan arus kemajuan, bangsa Ireland pun semakin celik tentang asal-usul budaya. Ramai menolak kewujudan hantu dan berhijrah ke Amerika Syarikat. Dan di sini, mereka sangat suka pada kelembutan labu. Lagi senang ukir, berbanding lobak putih.

Bila orang sudah tidak percaya hantu, masakan mereka akan patuh pada pαηtαηg larang nenek moyang (Gutoskey, 2021). Maka secara berperingkat, labu mengambil alih dan menjadi popular. Tidak patuh sekalipun, tradisi tetap disambung.

Orang ramai tetap mengukir sayur (yang kemudian dimasak) dan mengenakan pakaian khas. Kena tengok musim juga.

Selalunya 31 Oktober memang kena dengan musim menuai. Lambakan ini barangkali mempengaruhi mentaliti orang ramai untuk sekadar bazir sesuka hati. Tambah pula Amerika Syarikat bangkit menguasai dunia, sekali gus menghamburkan budaya Ireland ini ke serata tempat.

Oleh yang demikian, kena ada pembaharuan pada budaya. Zaman dulu malam memang bergelap habis. Nampak pokok bergerak pelik sikit; semua melompat kata “Nenek Siobhan dah kembali!” Padahal pokok bergerak sebab ada sepasang beruk datang musim.

Tetapi zaman sekarang, dengan ada elektrik bagai, semua boleh nampak free show di atas pokok. Elektrik telah menghidupkan kawasan yang sebelum ini gelap gelita. Maka budaya harus dibudayakan semula… supaya lebih mesra alam dan alam lebih mesra.

RUJUKAN:

Bachelor, B. (2020, Oktober 28). The twisted transatlantic tale of American jack-o’-lanterns. National Geographic.

Gutoskey, E. (2021, Oktober 26). Before we carved pumpkins for Halloween, people carved turnips. Mental Floss.

Poon, L., & CityLab. (2019, November 10). What to do with that rotting pumpkin (ditapiskan). The Atlantic.


Fakta-Fakta Menarik Mengenai Sesumpah

1. Nama saintifik sesumpah adalah Chamaeleonidae. Sesumpah adalah haiwan reptilia herbivor yang tinggal secara sendirian di kawasan hutan tropika dan gurun.

2. Saiz sesumpah berbeza mengikut spesies. Sesumpah terbesar pernah direkodkan adalah Parson’s Chameleon (Calumma parsonii) dengan saiz sekitar 68cm dengan berat 700gm, sebesar kucing rumah. Takhta ini dikongsi bersama dengan spesies Malagasy giant chameleon (Furcifer oustaleti) , dengan ukuran 68.5cm dan berat 67gm. Sesumpah terkecil pula yang pernah direkodkan adalah Brookesia micra dengan saiz kurang dari 30mm bagi yang dewasa, sedikit besar berbanding semut.

3. Sesumpah mempunyai lengkungan penglihatan yang mencecah 360º, atau lengkungan penglihatan yang sempurna. Sesumpah juga mempunyai pandangan jenis panorama. Ini adalah kerana mata sesumpah berada di kedua-dua sisi kepala dengan pergerakan mata yang tidak terhad. Ini ditambah lagi dengan kebolehannya mengawal setiap satu mata secara sendiri tanpa menjejaskan penglihatan mata yang satu lagi, ini membuatkan sesumpah mempunyai dua jenis pandangan, iaitu monocular dan binocular.

4. Selain mampu melihat ‘wavelength’ warna biru, merah dan hijau seperti mata manusia, sesumpah juga mampu melihat warna yang berada dalam spektrum frekuensi ultraviolet (UV).

5. Sesumpah mampu menukar sisik warnanya secara serta merta mengikut kehendaknya sendiri. Kebanyakan haiwan menukarkan warna tubuh badan mereka dengan menggunakan pigment warna dalam sel kulit mereka. Ini berbeza dengan sesumpah kerana sesumpah menukar warna badannya dengan memantulkan semula cahaya yang terkena pada sisik tubuhnya. Sisik tubuh ini dikenali sebagai iridophore cells. Apabila dalam keadaan tenang, sisik ini berada dalam keadaan rapat antara satu sama lain, menyebabkan ia memantulkan spektrum cahaya bergelombang rendah seperti warna biru. Apabila sesumpah terangsang, ia menyebabkan kulitnya meregang lantas menjarakkan setiap sel iridophore antara satu sama lain, lalu memantulkan spektrum cahaya bergelombang tinggi seperti merah, kuning dan jingga. Walaubagaimanapun, warna asal sesumpah bukanlah berwarna biru. Ini kerana disebalik sisik ini, sesumpah mempunyai kulit berwarna kuning. Apabila digabungkan dengan warna biru, maka terhasillah warna utama sesumpah, iaitu hijau, yang secara kebetulan sama dengan warna persekitarannya.

6. Sangkaan bahawa sesumpah menukarkan warna badan untuk mengelakkan diri dari pemangsa (camouflage) adalah suatu tanggapan yang salah. Tujuan utama sesumpah menukar warna sisiknya adalah untuk berkomunikasi antara satu sama lain, mempamerkan mood dan dominasi, serta panggilan untuk mengawan.

7. Kulit sesumpah juga terdapat suatu lapisan sel kulit tebal bertindak yang memantul haba daripada spektrum cahaya inframerah (infrared). Hal ini tidaklah membantu dalam proses pertukaran warna, akan tetapi lebih kepada untuk menangkis haba dan mengekalkan suhu badan yang lebih sejuk.

8. Sesumpah mempunyai lidah yang teramat panjang, dengan ukuran dua kali ganda tubuh badannya sendiri (dari hujung tanduk ke pangkal ekor). Lidah ini bertujuan untuk menangkap serangga kecil sebagai makanan. Ianya terdiri daripada lapisan otot, tisu elastik dan tulang yang boleh dilenturkan. Sesumpah yang bersaiz lebih kecil mempunyai keupayaan menembak lidahnya jauh lebih pantas daripada sesumpah bersaiz besar. Bahkan, sesumpah dinobatkan antara penembak otot / pergerakan otot paling pantas di dunia, dengan kepantasan 50g, 5 kali ganda lebih pantas dari pesawat tempur F16.

9. Sesumpah mampu menghasilkan suatu bendalir melekit dihujung lidahnya yang mempunyai likatan 400 kali ganda lebih likat daripada air liur manusia. Uniknya cecair ini, ia hanya akan menjadi melekit apabila menyentuh sesuatu yang sedang dalm keadaan bergerak, contohnya pergerakan lidah sesumpah menembak dan menarik apabila mengena sasaran. Cecair ini sehingga kini sedang dikaji saintis untuk menghasilkan kejuruteraan penghasilan gam yang lebih baik.

10. Hujung lidah sesumpah mempunyai bentuk cembung (convex) saat ia ditembak kearah mangsa. Sejurus sebelum ia mengena pada mangsa, sekumpulan ikatan otot yang berada dikawasan sebelah dalam lidah digelar pouch retractor mengecut, menghasilkan hujung lidah yang berbentuk cekung (concave) seperti suatu suction cup. Tindakan ini, digabungkan dengan kelikatan cecair lidah serta kepantasan tembakan lidahnya mampu menyebabkan tangkapan yang sempurna buat sesumpah.

11. Kaki sesumpah dibentuk mengikut sistem tertentu. Bagi kaki hadapan, sesumpah mempunyai 2 jari kaki dari sebelah luar, dan 3 jari kaki dari sebelah dalam. Manakala untuk kaki belakang, terdapat 2 jari kaki dari sebelah dalam, 3 jari kaki dari sebelah luar. Ini membolehkan mereka ‘menggenggam’ dahan pokok sama seperti manusia menggunakan ibu jari untuk menggenggam sesuatu.

12. Ekor yang kukuh serta boleh menggenggam juga antara sebab mengapa sesumpah begitu mudah bergerak dicelah-celah dahan (arboreal movement) dengan pelbagai posisi unik. Oleh sebab inilah ekor sesumpah tidak boleh tumbuh semula seperti keluarga cicak yang lain.

13. Sesumpah juga bergerak kehadapan dan kebelakang dalam ritma berulang-ulang (jerky movements) untuk menyamarkan dirinya seperti dedaunan yang dibelai angin bagi mengelakkan dari didekati pemangsa.

#SNJoker

Rujukan :

Parson’s Chameleon https://www.britannica.com/animal/Parsons-chameleon

Malagasy Giant Chameleonhttps://www.aqualog.de/…/blog…/the-malagasy-giant-chameleon/

Brookesia micra Chameleon https://www.pri.org/…/brookesia-micra-worlds-smallest-chame…

Chameleon’s Perfect Visionhttps://animals.mom.me/unusual-chameleons-eyes-2288.htmlhttps://asknature.org/strategy/eyes-give-360-vision/…

Chameleon’s Color Change https://www.google.com/…/amp.livescience.com/50096-chameleo…

Chameleon’s Tongue Speedhttps://news.nationalgeographic.com/…/160105-chameleons-to…/Buku : Weird Nature: An Astonishing Exploration of Nature’s Strangest Behavior – John Downer, 2 Mac 2002

Sticky Tongue of a Chameleonhttps://news.nationalgeographic.com/…/chameleon-tongue-mucu…

Concave Tongue https://www.nature.com/n…/2000/001019/full/news001019-3.html

Tails and Toeshttps://animals.sandiegozoo.org/animals/chameleon

Chameleon Jerky Movementshttp://reptilis.net/lacertil…/chamaeleonidae/locomotion.html


Pembebasan Kota Mekah

11 Januari, pada tahun 630 masihi, bersamaan 20 Ramadan tahun 8 Hijrah, Nabi Muhammad dan tentera baginda telah mara ke Mekah, untuk membuka kota suci tersebut.

Peristiwa Pembebasan Kota Mekah atau ‘Fathul Makkah’ (فتح مك) ini sekaligus membebaskan Kota Mekah dari cengkaman pembesar Quraisy yang merupakan penguasa Mekah.

Para pembesar Mekah ini sebelumnya sudah memungkiri Perjanjian Hudaibiyah yang dimeterai dua tahun sebelum itu. Kesempatan atas janji yang tidak ditepati oleh pentadbir Mekah itu dijadikan alasan oleh Baginda Rasullullah untuk mengerahkan sehingga 20,000 tentera Islam menuju ke Mekah.

Namun, kehebatan dan karisma baginda Rasulullah selaku pemimpin yang berkarisma dan bijaksana baginda berjaya mendapatkan Kota Suci Mekah itu untuk orang Islam tanpa menumpahkan darah.

Kasih sayang baginda ke atas penghuni Mekah dizahirkan sebaik baginda dan tenteranya masuk ke Kota Mekah. Dengan usaha Abu Sufyan, seorang pembesar Mekah yang bersikap berkecuali terhadap konflik yang berlaku namun lebih cenderung kepada perdamaian antara Mekah dan Madinah cuba berunding dengan Baginda Rasulullah.

Muhammad akhirnya bersetuju bahawa dalam Pembebasan Mekah, Rasulullah berkata, ”Siapa yang masuk rumah Abu Sufyan, maka dia selamat. Siapa yang meletakkan senjata, maka dia selamat dan siapa yang masuk ke dalam rumahnya, maka dia selamat.”

Mekah sejak itu dibebaskan dan menjadi milik mutlak umat Islam sehingga hari ini.

*Gambar adalah lukisan sekitar abad Ke-16 yang menggambarkan bagaimana tentera Islam, usai pembebasan Kota Mekah dari cengkaman kafir Quraisy memusnahkan berhala sembahan orang kafir yang ada di dalam Kota Mekah, termasuklah di sekitar dan sekeliling Kaabah.


Abdullah Bin Saba’:  Arkitek Disebalik Perpecahan Umat Islam

Tamadun Islam bermula sekitar 1400 tahun yang lalu, di sebuah kawasan padang pasir yang tandus. Tamadun ini telah dibangunkan oleh sebuah bangsa yang bukan sahaja rencat daripada kemajuan, bahkan kehidupan mereka dipenuhi dengan penyakit jenayah sosial dan kebodohan. Lalu berubah kehidupan tersebut 360 darjah dengan pengutusan seorang rasul mulia, Muhammad S.A.W. sebagai rahmatan lil’ a’lamin.

13 tahun tempoh berdakwah di Makkah, ditambah 10 tahun di Madinah telah berjaya mengubah landskap kehidupan masyarakat arab di Semenanjung Hijjaz terutamanya. Hidup yang penuh kasih sayang dan saling menghormati di samping social masyarakat yang berjaya diubati. Pertembungan dan pergaduhan yang melibatkan dua keluarga besar Quraisy iaitu Keluarga Bani Hasyim dan Keluarga Bani Umayyah berjaya diharmonikan.

Begitu juga konflik antara suku Aus dan Khazraj di Madinah yang telah berperang hampir berpuluh tahun lamanya. Kemudian dipersaudarakan pula antara Muhajirin dari Mekah dengan Ansar masyarakat Madinah. Menjadi contoh pembinaan Negara Bangsa yang cukup berstruktur dan tersusun dengan piagam Madinah menjadi pengiktirafan yang pertama di dunia. Menjadi contoh dan ikutan bagi generasi tamadun yang terkemudian.

Pada tahun ke-11 Hijrah, rasul yang dikasihi dan dicintai, Rasulullah S.A.W. pun wafat. Meninggalkan delegasi sahabat untuk memimpin pula umat Islam dan umat manusia, dengan misi mengeluarkan manusia daripada kegelapan zulmat kepada cahaya kebenaran yang kembali mentauhidkan Allah SWT yang Maha Esa. Bemulalah kepemimpinan sahabat yang mengikuti rapat dasar yang ditinggalkan Rasulullah SAW yang dikenal sebagai Khulafa’ ar-Rasyidin.

Hampir 30 tahun tempoh pemerintahan sahabat unggul ini. 18 tahun pertama adalah tempoh pembinaan, kestabilan dan kedamaian umat yang berjaya dicapai. Sedang baki 11 tahun adalah waktu menghadapi serangan dalam dan konflik yang memecahbelahkan umat Islam. Pastinya kegemilangan dan kehebatan ini berjaya dicapai kerana kuatnya keimanan dan kepercayaan kepada Tuhan di samping sikap yang penuh ketelusan dan kebenaran dalam setiap langkah yang diambil. Sedang, konflik yang melanda?

Bukanlah kerana serangan luar melainkan faktor-faktor kelemahan yang menyumbang kepada tersebut. Dan pastinya si kitol yang tidak senang dan sakit hati melihat perpaduan dan pencapaian yang diraih. Munafik? Ya, dia lah Abdullah Bin Saba’, akitek kepada api fitnah dan perpecahan umat Islam zaman Khulafa’ ar-Rashidin. Namun, tidak lah pula saya katakan si kitol itu sebagai munafik melainkan cuba menyamakan dari sudut kerosakan yang telah dilakukan mereka.

Abdullah Bin Saba’ adalah seseorang yang berbangsa Yahudi dari San’a, Yaman. Dia dikatakan telah memeluk Islam secara nifak (berpura-pura) ketika zaman pemerintahan Khalifah Uthman Bin Affan RA dengan mendatangi sendiri Khalifah Uthman Bin Affan di Madinah. Pemerintahan zaman Uthman RA yang mengetengahkan keluarga beliau telah memberikan ruang dan peluang untuk Abdullah bin Saba’ merencanakan propagandanya untuk memecahbelahkan umat Islam di samping sikap beliau yang cukup merendah diri menjadikan munafik berani mengambil kesempatan.

Dalam satu riwayat menyebut bahawa Abdullah bin Saba’ telah melakukan siri-siri perjalanan ke kota-kota besar seperti Kufah, Basrah, Damsyik dan Mesir dengan melakukan berbagai dakwaan yang menambah kebencian kepada Khalifah Uthman di samping suntikan ideology yang merosakkan umat Islam terutama ideology Syiah yang telah digagaskannya. Bukan sekadar menyesatkan umat Islam yang bersih akidahnya, bahkan dia juga mengelirukan pengikut ajaran syiah itu sendiri.

Tidak cukup dengan itu, Abdullah Bin Saba’ juga telah berperanan mempermainkan dan memperdaya sahabat besar Nabi S.A.W. sehingga mereka juga turut terpalit dalam fitnah dan agenda yang dimainkan. Abdullah Bin Saba’ cukup berjaya memainkan peranannya sebagai talam dua muka apabila pada satu pihak dia mengkritik tindakan Khalifah Uthman, sedang di pihak yang sebelah lagi dia memuji tindakan Khalifah Uthman dan membenarkannya. Abdullah bijak memainkan sentimen untuk menyemarakkan lagi kemarahan kepada khalifah dengan slogan “Cintakan Keluarga Rasulullah” bagi meraih simpati orang ramai

Tidak cukup pada zaman Khalifah Uthman, Abdullah Bin Saba’ juga memainkan peranan penting agar Khalifah Ali Bin Abi Talib tidak mampu menyatupadukan umat Islam. Dia mengambil kesempatan daripada menyalanya kembali pertembungan antara keluarga Bani Umayyah dan Bani Hashim serta Ahlul Bait untuk melagakan keduanya. Kesannya, berlaku beberapa siri pertembungan berdarah dan perang saudara yang pertamanya dalam Islam.

Sebagai contoh, Perang Jamal. Ketika hampir dilihat bakal berlakunya bai’ah atau pengiktirafan di pihak Ummul Mukminun, Saidatina Aisyah, Talhah Bin Ubaidillah, dan Zubair Bin Awwam yang mewakili umat Islam di Makkah ke atas  Ali Bin Abi Talib RA sebagai khalifah, Abdullah Bin Saba’ dan pendokongnya telah sebahagian masuk ke dalam kem tentera Khalifah Ali manakala sebahagian lagi telah masuk ke dalam rombongan Saidatina Aisyah RA.

Lalu, Abdullah Bin Saba’ yang telah masuk ke dalam kem tentera Ali telah menyerang rombongan Saidatina Aisyah RA lalu pendokong Abdullah Bin Saba’ yang berada dalam rombongan Saidatina’ telah menjerit dan melakukan provokasi seolah Khalifah Ali sememangnya berhasrat menyerang dan menjatuhkan Saidatina Aisyah RA. Peperangan ini telah memakan korban yang besar termasuk terkorbannya 2 sahabat besar Rasulullah SAW, iaitu Talhah Bin Ubaidillah dan Zubair bin Al-Awwam R. Anhuma.

Abdullah Bin Saba’ dan pendokongnya jugalah yang telah menyebabkan muncul kelompok yang dikenal sebagai khawarij selepas berlakunya rundingan Tahkim antara kem tentera Khalifah Ali RA dan juga Muawiyyah RA. Kesan daripada kemunculan khawarij menyebabkan ramai sahabat besar dan umat Islam terkorban dalam beberapa perang saudara yang direncana dengan sangat baik oleh Abdullah bin Saba’.

Begitulah kesan dan impak kerosakan yang disebabkan oleh Abdullah bin Saba’. Walaupun kita tidak menafikan beberapa ijtihad-ijtihad para sahabat yang cenderung ada kelemahan sewaktu pemerintahan dan beberapa faktor lain yang mendorong kepada konflik yang berlaku, namun kita tidak akan mampu untuk menolak hakikat bahawa Abdullah Bin Saba’ sebagai faktor terbesar kepada ketegangan Zaman Fitnah di hujung pemerintahan Khalifah Uthman dan pemerintahan Khalifah Ali R.Anhuma.

Sejarah Melayu Nusantara juga memperlihatkan bahawa kerosakan dan konflik daripada dalam lah yang lebih membimbangkan seperti Si Kitol, kelemahan pemimpin dan sebagainya. Andai kita tidak berhati-hati dalam segenap perkara dan mengambil iktibar, pastinya perpecahan ini akan berulang kembali. Kerana mungkin Abdullah bin Saba’ telah mati, namun sikap tidak suka melihat kepada kedamaian dan keamana tidak akan pernah mati daripada generasi umat manusia.

Fakhrul Islam
Mahasiswa Tahun 2
Jabatan Sejarah dan Tamadun Islam,
Akademi Pengajian Islam Universiti Malaya


Rahimah Alias – Seniwati Yang Menjadi “Duta” Malaya

Rahimah Alias bukanklah satu nama yang asing di dalam era kegemilangan filem Melayu. Ramai yang mengenali beliau menerusi peranannya sebagai Isteri Haji Bakhil di dalam filem Labu Labi dan Yang Chik di dalam filem Antara Dua Darjat. Di sebalik peranan keibuan dan keemakan yang dilakonkan olehnya, beliau juga  pernah menjadi duta buat Malaya.

Seniwati jelitawan ini dilahirkan pada 03 Mac 1931 di Kg Gadung, Kota, Negeri Sembilan. Beliau merupakan salah seorang pelakon bebas yang tidak terikat dengan mana mana studio. Rahimah Alias telah berlakon sebanyak 32 buah filem dari 3 buah studio. (MFP, Cathay Keris & Studio Merdeka)

Mengikut sumber, Rahimah muncul kali pertama didalam filem epik PONTIANAK pada tahun 1957, dibintangi oleh Seniwati Maria Menado. Antara filem terawal lakonan beliau adalah:

Dalam tahun itu juga, P.Ramlee telah memilih Rahimah untuk berlakon sebagai Yang Chik, ibu kepada Tengku Zaleha, dalam filem ANTARA DUA DARJAT(1960) keluaran Malay Film Production. Selepas filem ini, Rahimah dipelawa untuk berlakon dalam filem KERIS SEMPENA RIAU terbitan Studio Merdeka KL pada tahun 1961.

Pada tahun yang sama, Rahimah kembali ke Singapura untuk berlakon bersama Cathay Keris dan Shaw Brothers. Antara filem-filem lakonan Rahimah Alias ialah YATIM MUSTAPHA, CHUCHU DATOK MERAH, MAS MERAH, IBU MERTUA KU, LABU DAN LABI dimana beliau membawa watak paling dikenali sehingga kini: Isteri Hj. Bakhil. Terdapat juga babak dalam filem ini beliau memetik dialog dalam loghat Minang bersama Hj. Bakhil lakonan Udo Omar.

Tahun 1961 merupakan tahun paling gemilang dalam karier beliau, disamping tawaran berlakon filem, wajah Rahimah Alias turut diabadikan didalam poster Tahun Melawat Malaya oleh Malayan Tourism Board. Rahimah dipilih berdasarkan wajah Melayu asli dan sering muncul berlakon watak berdialek Minang didalam filem lakonan beliau.

Poster ini menampilkan Rahimah berkebaya dimana menjadi pakaian paling digemari wanita di Malaya tahun 60-an disamping berselendang cerah menambah lagi keayuan wajahnya. Poster ini turut memuatkan tarikan yang ada di seluruh Tanah Melayu, seperti Masjid Ubudiah di Kuala Kangsar Perak, Masjid Sultan Abu Bakar di Johor, Pantai Terengganu & Kuil Siam Wat Phothivihan di Kelantan.

Rahimah menutup tirai karier beliau dengan membintangi filem CHEMPAKA BIRU di mana beliau berlakon dengan anaknya sendiri iaitu Seniwati Suraya Harun pada tahun 1963.

Selepas sahaja Suraya berkahwin dengan Seniman Mustapha Maarof, Rahimah bersara dari dunia perfileman setelah mendapat tawaran bekerja sebagai jurusolek kanan dengan TV Malaysia yang baharu sahaja ditubuhkan.

Rahimah Alias telah berkahwin kali ke-2 dengan Mejar Samad di Kuala Lumpur dan dikurniakan seorang anak perempuan, Sandra Samad. Sandra Samad adalah ibu kepada penyanyi indie Liyana Fizi.

Rahimah Alias meningg4l dunia pada 30 Disember 2009 pada usia 78 tahun. Beliau disemadikan di Tanah Perkubur4n Islam Seksyen 21 Shah Alam. Semoga rohnya dicucuri rahmat dan ditempatkan bersama para solehah. Al fatihah.

RUJUKAN:

Kelab Filem Muzik Melayu Klasik

Repair Gambar Lama


Teknik Membuat Dakwat Yang Genius Di Alam Melayu

Para ilmuan di Alam Melayu telah menghasilkan puluhan ribu manuskrip yang kini bertebaran di merata tempat. Dalam usaha menghasilkan manuskrip-manuskrip ini, selain dari mengimport kertas dari luar, mereka membuat kertas dari kulit pokok deluang. Manakala pen pula dihasilkan dari buluh, duri landak, duri pokok dan bulu ayam.

Bagi menghasilkan dakwat pula, selain dari menggunakan darah sotong dan campuran arang dengan minyak, terdapat satu teknik menghasilkan dakwat di Alam Melayu yang sangat unik.

Teknik tersebut ialah menghasilkan dakwat dari jelaga api pelita. Di mana:-

1) Belanga tanah atau kuali tembikar yang permukaannya disapukan dengan air digantung terbalik di atas pelita yang menyala.

2) Jelaga api dari pelita tersebut akan melekat pada permukaan belanga.

3) Jelaga itu kemudiannya diambil dan dicampurkan dengan putih telur lalu menghasilkan dakwat yang berkualiti.

Maka pelita pada zaman tersebut memiliki pelbagai fungsi (multi function) di sisi ilmuan. Antaranya ialah sebagai penerang ketika menulis dan sebagai sumber menghasilkan dakwat.


Sejarah Zaman Jomon Purba Jepun

Zaman Jomon merupakan zaman sejarah terawal Jepun yang bermula sekitar tahun 14 500 Sebelum Masihi, bersamaan dengan Zaman Neolitik di Eropah dan Asia. Zaman ini berakhir sekitar tahun 300 Sebelum Masihi dan disusuli oleh Zaman Yayoi. Perkataan Jomon yang membawa maksud ‘tanda pusat’ atau ‘bercorak’ datang daripada seni pembuatan tembikar yang dihasilkan pada zaman itu. Walaupun zaman ini secara keseluruhannya disebut sebagai Jomon, terdapat pelbagai fasa khusus yang boleh dikenal pasti menerusi gaya seni tembikar dan tujuan penggunaannya.

PETEMPATAN & KELANGSUNGAN HIDUP

Masyarakat yang datang ke wilayah Jepun moden ini berpindah ke wilayah itu buat pertama kali pada lewat zaman glasier akhir, atau Zaman Ais. Besar kemungkinan mereka ini mengikuti pergerakan haiwan-haiwan yang merentasi jambatan darat yang terbentuk semasa zaman ais.

Tatkala cuaca berubah semakin panas dan jambatan darat ini hilang, masyarakat yang kelak membentuk masyarakat Jomon ini sudah pun berada di sebuah pulau. Bersama gerombolan haiwan yang sudah terputus hubungan dengan habitat asal mereka, masyarakat Jomon mengamalkan gaya hidup berburu dan mengumpulkan hasil hutan untuk melangsungkan hidup.

Pemakanan mereka dipercayai terdiri daripada beruang, babi hutan, ikan, kerang, keladi, anggur liar, kacang walnut, buah berangan dan akorn. Sisa tinggalan yang membuktikan corak pemakanan mereka ini ditemui di dalam tempat pembuangan, longgokan sampah dan gundukan cengkerang yang terdapat di kawasan berhampiran kampung-kampung.

Bermula sekitar tahun 5000 Sebelum Masihi, masyarakat Jomon membangunkan gaya hidup yang bersifat lebih menetap dan hidup di kampung-kampung. Kampung paling besar pada zaman itu didapati memiliki keluasan sekitar 100 ekar (sekitar 0.4 km persegi) dan menampung kira-kira 500 orang penduduk.

Kampung-kampung yang terletak berhampiran laut banyak bergantung pada aktiviti perikanan manakala petempatan-petempatan yang berada lebih jauh ke pedalaman pula mengamalkan gaya hidup berburu. Dalam kebanyakan kampung, ditemui suatu yang dianggap sebagai platform batu tempat upacara dilangsungkan dan lubang-lubang penyimpanan barang.

Rumah-rumah kampung yang bersifat ringkas ini kemudiannya berkembang menjadi rumah-rumah lubang (pithouse), dengan strukturnya disokong oleh sejumlah tiang. Rumah-rumah ini dibina di sekeliling unggun api yang dijadikan sebagai pusat kampung, dan setiap rumah mampu menampung sekitar lima orang penghuni.

Masyarakat Jomon lazim menghuni kawasan-kawasan yang berbeza bergantung pada perubahan cuaca: tempoh-tempoh yang lebih sejuk memerlukan mereka untuk menghuni kawasan yang lebih hampir dengan laut, sebagaimana yang dibuktikan menerusi gundukan cengkerang dan tulang ikan yang lebih banyak ditemui berbanding musim panas yang mana corak petempatannya menunjukkan perubahan ke kawasan-kawasan yang lebih ke pedalaman bagi memanfaatkan sumber flora dan fauna.

Seiring perubahan habitat ini, populasi masyarakat Jomon secara keseluruhannya mengalami naik-turun yang agak ketara: menjelang tahun 5000 Sebelum Masihi, populasinya meningkat dari 20 000 orang kepada 100 000 orang. Angka ini terus bertambah kepada 200 000 orang menjelang tahun 3000 Sebelum Masihi, sebelum menurun semula kepada 100 000 orang menjelang penghujung Zaman Jomon.

Walaupun masyarakat Jomon mengamalkan gaya hidup yang agak bersifat menetap, revolusi pertanian hanya hadir menerusi pendedahan teknik penanaman padi pada penghujung Zaman Jomon. Revolusi ini berlaku sekitar tahun 900 Sebelum Masihi, di mana penanaman padi turut diperkenalkan bersama teknik pertukangan logam yang maju dari Korea ke barat daya Jepun.

TEKNOLOGI

Sama seperti teknologi Neolitik yang digunakan di Eropah dan Asia, hampir kesemua teknologi Jomon terdiri daripada alatan batu dan kayu yang ringkas, seperti pisau, kapak, busur dan anak panah. Selain alatan batu, pelbagai jenis perangkap juga turut digunakan bagi membantu masyarakat Jomon dalam aktiviti berburu. Pakaian mereka diperbuat daripada kulit kayu pokok mulberi, yang diikat dengan menggunakan jarum tulang. Masyarakat Jomon juga didapati menganyam bakul rotan.

Memandangkan pada tempoh-tempoh tertentu masyarakat Jomon menghuni kawasan berhampiran laut, maka alatan nelayan seperti tempuling dan cangkuk turut dicipta bersama dengan teknik menggunakannya. Tidak seperti masyarakat di Eropah dan negara-negara Asia yang lain, pertanian masih belum diamalkan di Jepun melainkan pada tempoh yang lebih terkemudian, iaitu menjelang penghujung Zaman Jomon.

Justeru, tiada alatan pertanian berskala besar yang ditemui melainkan pada Zaman Yayoi. Walau bagaimanapun, terdapat bukti yang mengesahkan aktiviti hortikultur dan perkebunan skala kecil diamalkan pada Zaman Jomon.

TEMBIKAR JOMON

Tembikar di Zaman Jomon dihasilkan tanpa penggunaan roda tembikar, sebaliknya hanya dengan menggunakan tangan. Proses ini melibatkan penghasilan yang bermula dari lingkaran bawah (tapak) tanah liat lembut yang sudah pun dicampur dengan bahan-bahan lain seperti fiber atau cengkerang hancur. Kemudian, bahagian luar dan dalam tembikar dilicinkan dengan menggunakan alatan dan seterusnya tembikar dibakar di dalam unggun api.

Tembikar-tembikar Jomon merupakan yang paling tua di dunia, dengan ribuan daripadanya sudah pun ditemui. Tembikar-tembikar yang digunakan pada fasa terawal Zaman Jomon, iaitu fasa Permulaan (14 500 SM – 5000 SM) mempunyai tapak yang berbentuk bulat dan digunakan untuk memasak di luar rumah, dengan tembikar itu sendiri dibakar di atas timbunan batu ataupun pasir.

Bentuk tembikar yang digunakan pada Zaman Jomon Awal (5000 SM – 3000 SM) pula mempunyai tapak yang rata dan lebih cenderung digunakan di kawasan dalam rumah. Pada Zaman Jomon Pertengahan (3000 SM – 1000 SM), tembikar-tembikarnya dihias dengan lebih terperinci, terutama dengan imej api ataupun ular. Manakala pada Zaman Jomon Lewat (1000 SM – 300 SM), bahagian dinding tembikar semakin nipis dan kegunaannya pula lebih meluas.

RITUAL & KEPERCAYAAN

Pada Zaman Jomon, didapati bahawa masyarakatnya mengebumikan bayi di dalam bekas yang bersaiz besar, manakala orang dewasa pula disemadikan di dalam lubang dan gundukan cengkerang yang terletak berhampiran kampung. Di dalam gundukan ini diletakkan barang-barang pengebumian, terutama pada fasa Pertengahan hingga fasa Lewat. Sekitar fasa-fasa awal Jomon, patung-patung dogu daripada tanah liat dihasilkan, dengan ciri awalnya berbentuk rata dan bersaiz sekitar 3 hingga 30 cm.

Menjelang fasa Pertengahan, penghasilan patung-patung sebegini semakin meluas dan imejnya pula pelbagai. Pada fasa Lewat, patung-patung ini berkembang menjadi patung tiga dimensi. Kebanyakan patung ini menggambarkan wanita yang sedang mengandung bagi menyimbolkan kesuburan. Mereka juga menghasilkan patung yang menggambarkan orang biasa, namun berkeadaan rosak dengan kepercayaan bahawa sebarang nasib malang atau penyakit yang ditanggung oleh pemilik patung itu akan berpindah ke patung tersebut.

Terdapat satu amalan lazim bagi kaum lelaki yang mencapai usia baligh, iaitu ritual menarik gigi. Namun, tujuan pelaksanaannya tidak dapat diketahui. Di bahagian utara Jepun, sejumlah bulatan batu ditemui di sekitar kampung-kampung yang berasal dari Zaman Jomon. Tujuan pembinaan bulatan batu ini tidak diketahui, namun diandaikan ianya memiliki fungsi dalam aktiviti perburuan dan perikanan.

PERALIHAN KE ZAMAN YAYOI

Dalam hampir sepanjang Zaman Jomon, Jepun terpinggir dari negara-negara Asia yang lain. Justeru, budaya, masyarakat dan teknologinya boleh dianggap sebagai asli, dan dalam sisi lain, lebih primitif memandangkan masyarakatnya tidak memiliki sebarang akses terhadap idea dan teknologi tamadun lain. Hanya sekitar penghujung zaman ini barulah wujud bukti yang mengindikasikan interaksi antara masyarakat Jepun dan tamadun di tanah besar, sebagaimana yang dapat dilihat menerusi kesamaan yang wujud dalam seni tembikar di Korea.

Begitu juga interaksi dengan Kyushu, pulau Jepun yang paling selatan. Masyarakat Jomon kemudiannya mempelajari teknik penanaman padi dan pertukangan logam dari Korea dan berinteraksi dengan masyarakat yang kelak bercampur-gaul dengan masyarakat asli di wilayah yang terletak jauh di selatan. Mereka ini kelak membentuk masyarakat Jepun moden, walaupun terdapat juga sekumpulan kecil masyarakat yang mengekalkan peratusan DNA Jomon Asli yang tinggi di utara, iaitu di Pulau Hokkaido.

TERJEMAHAN:

Tony Hoang. (2 Mac 2016). Jomon Period. Ancient History Encyclopedia.
https://www.ancient.eu/Jomon_Period/


Apabila Warga Emas Merompak Bilik Kebal Yang Paling Selamat Di Bandar London

Kisah ini merupakan satu-satunya cerita r0mpakan berlian terbesar yang paling terkenal di Britian (United Kingdom) yang mana projek r0mpakan ini dilakukan oleh lapan orang warga emas yang berusia sekitar 52-73 tahun.

Ada diantara lapan orang warga emas berpangkat datuk tersebut merupakan bekas banduan yang berlatar belakang sebagai para penjenayah yang masing-masing dari mereka mempunyai pengalaman kemahiran dalam pencurian, pecah masuk rumah, r0mpakan bers3njata dan pelbagai macam lagi iaitu Brian (terlibat dalam r0mpakan £78 juta berlian permata di Brinks Mat 1983), Danny (terlibat dalam r0mpakan £92,000 permata di Ratner 1982) dan Terry (terlibat dalam r0mpakan £6 juta wang tunai di Shoreditch 1983).

Rancangan r0mpakan yang dikenali sebagai ‘The Hatton Garden Heist’ ini bermula pada tahun 2012, apabila mereka bertemu di sebuah pub Castle di utara London. Salah seorang daripada mereka yang dikenali sebagai Brian, mengadu mengalami masalah kewangan walaupun pada waktu tersebut beliau sudah mempunyai sebuah kediaman yang bernilai hampir $1 juta.

Daripada rungutan tersebut, mereka mengemukakan cadangan untuk mer0mpak sebuah simpanan aset dan barangan mewah yang terkenal di bandar London iaitu Hatten Garden Safe Deposit. Di bangunan simpanan keselamatan ini terdapat sekurang-kurangnya 1000 peti simpanan keselamatan yang menempatkan barangan mewah seperti berlian, emas dan wang tunai.

Walaupun ia seringkali diancam dengan bahaya, tetapi tiada sesiapa yang mampu mer0mpak bangunan simpanan keselamatan tersebut. Tetapi rekodnya berjaya ditumbangkan oleh lapan orang warga emas yang bakal membawa lari berlian berharga £200 juta.

Rancangan r0mpakan ini bukan disiapkan dalam masa seminggu, sebulan atau setahun tetapi ia memakan masa selama 3 tahun lamanya.

Siapakah sosok disebalik lapan orang warga emas tersebut? Mereka adalah:

1. Terence Perkins: Terry (67).
2. John Kenneth Collins: Kenny (75).
3. Daniel Jones: Danny (58).
4. Brian Reader: Master/Governor (76).
5. Hugh Doyle (48).
6. William Lincoln: Billy The Fish (60).
7. Michael Seed: Basil (58).
8. Carl Wood (58).

Mastermind atau otak perancangan dalam kumpulan r0mpakan yang dikenali sebagai The Firm ini adalah Brian Reader, dikenali sebagai Master. Ketuanya pula adalah Seed atau dikenali sebagai Basil.

Apakah persiapan yang dilakukan oleh mereka selama 3 tahun ini?

Mereka mula menjalani latihan r0mpakan dengan menonton video ‘tutorial’ di Youtube seperti menggunakan alatan berat iaitu gerudi dan penghentam hidraulik (hydraulic ram). Danny membeli mesin gerudi Hilti DD350 berharga $5,200 yang berkapasiti 667 putaran/menit.

Mempelajari forensik DNA di kawasan jenayah dari buku Forensic for Dummies . Ini bertujuan untuk menutup segala cap jari mereka di kawasan r0mpakan.

Setelah tiga tahun berhempas pulas mempersiapkan diri menghadapi rancangan ini, mereka pun menetapkan hari yang sesuai untuk melakukan r0mpakan tersebut.

Geng/kumpulan 8 orang warga emas yang menamakan diri mereka sebagai The Firm memulakan rancangan r0mpakan mereka pada bulan April 2015 ketika penduduk bandar London sedang menyambut perayaan hari suci Easter.

Pada hari Khamis, Master mula bergerak dari kediamannya dengan bas awam menuju ke Hatton Garden Safe Deposit. Di sana, beliau bertemu dengan geng lainnnya yang mana masing-masing sudah diberikan tugas khas dalam rancangan ini iaitu Basil yang mahir dalam mengendalikan kunci dan penggera, Billy The Fish menguruskan pengangkutan, Carl Wood dan Terry sebagai ‘tangan kanan dan kiri’ dan Kenny sebagai pemantau.

Basil menyelinap masuk ke dalam Hatton berpakaian seperti pekerja majlis perbandaran dengan mengenakan penutup muka. Kehadirannya tidak dicurigai oleh pengawal keselamatan dan pekerja di sana. Setelah itu, Basil bersiap sedia bersembunyi di dalam bangunan Hatton Garden menunggu kesemua para pekerja Hatton pulang ke rumah.

Pada pagi Khamis, 8.30 am, staf Hatton Garden mengunci pintu masuk utama bangunan sebelum menghadapi cuti hujung minggu selama 4 hari. Setelah beberapa waktu, The Firm mula bergerak.

Mereka menghancurkan kamera keselamatan (CCTV), menyah-aktifkan sistem penggera keselamatan dan mula mengeluarkan perkakas r0mpakan mereka yang dibawa menggunakan tong-tong sampah. Tong sampah ini akan digunakan semula untuk mengangkut harta r0mpakan dari ruangan penyimpanan ke dalam van. Van ini yang akan dipandu oleh Billy.

Basil berjalan menuju ke pintu kecemasan yang terletak di belakang bangunan setelah mematikan sistem penggera keselamatan. Di sana, ahli geng yang lain sudah menunggu. Setelah pintu kecemasan dibuka, mereka pun berjalan melangkah tangga menuju ke ruangan bawah yang mana di sana terletaknya ruang simpanan 1000 buah peti. Dari sini, mereka mula melakukan kerja-kerja penggerudian yang mengambil masa yang sangat panjang.

Pada pagi Jumaat, mereka berjaya menembusi dinding bilik kebal yang berketebalan 7 kaki tersebut tetapi malangnya mereka tersilap menggerudi di belakang peti besi simpanan. Mereka cuba menggerudi peti besi tersebut, tetapi mesin itu terus rosak. Kegagalan ini menyebabkan semangat mereka merundum. Pada pagi itu juga, mereka memutuskan untuk pulang ke rumah dan tidur. Ya, dahsyat betul perangai orang-orang tua ni.

Mereka memutuskan untuk bertemu semula pada hari Ahad di Hatten Garden. Hari di mana, masyarakat kota akan berada di gereja untuk bersembahyang. Waktu yang sesuai untuk mengakhiri r0mpakan mereka.

Ahad. Geng The Firm bertemu kembali dengan membawa semangat yang baharu dan tenaga yang penuh. Fuh, berkobar-kobar. Tetapi Master telah mengundurkan diri daripada rancangan ini kerana beliau yakin ia akan gagal.

Pantang berundur sebelum berhasil, ahli kumpulan The Firm yang tersisa tidak akan sesekali berundur sebelum berjaya. Tuah berada di pihak mereka. Mereka berjaya memasuki ruangan bilik kebal setelah melubangi dinding tersebut. Tiga buah lubang yang digerudi sebesar 25×45 cm, mampu memuatkan kesemua mereka untuk menembus masuk ke dalam ruangan bilik kebal lalu melakukan kerja-kerja pembongkaran peti besi di sana.

Akhirnya, peti-peti besi simpanan tersebut berhasil dibuka sebanyak 73 buah sahaja. Kesemua harta karun ini diletakkan di dalam tong sampah lalu dikeluarkan dari sana tanpa sebarang kesulitan.

Pada hari Selasa, pengawal keselamatan dan para staf Hatten Garden terkejut melihat suasana ruangan peti simpanan mereka yang seakan-akan diserang oleh sebutir bom. Kes r0mpakan Hatton Garden mendapat liputan yang meluas di UK sehinggakan para pelanggan yang menyimpan harta mereka di bangunan tersebut menuntut ganti rugi yang tinggi. Barangan yang dir0mpak oleh The Firm dianggarkan £14 juta-£200 juta. Angka yang sangat besar walaupun mereka berjaya membawa lari harta dari 73 buah peti besi sahaja.

Pihak polis England mula menjalankan kerja mereka menjejaki para penjenayah yang melakukan r0mpakan tersebut. Pihak polis gagal menemui satu pun sidik jari di kawasan jenayah. Memang r0mpakan mereka licin dan sempurna, sehinggakan pada waktu tersebut, kemenangan hampir berada di pihak The Firm. Tetapi sepandai-pandai tupai menari, akhirnya tergelincir di penjuru bumi juga.

Sehebat-hebat mereka menutup segala jejak jenayah, mereka terlepas pandang satu aspek penting sahaja dalam r0mpakan ini, iaitu teknologi. Kamera litar tertutup dan kamera trafik saling berhubung antara satu sama lain di kota London. Pihak polis menggunakan kelebihan CCTV ini untuk menjejaki semula siapakah yang disyaki berada di kawasan tersebut selama tempoh jenayah r0mpakan yang dilakukan. Dan akhirnya, pihak polis menemukan petunjuk.

Pada 10 April 2015, pihak media Daily Mirror menayangkan rakaman r0mpakan ketika The Firm sedang menggerudi lubang di dinding bilik kebal Hatton Garden. Boleh menonton video rakaman CCTV tersebut di:

Pada 19 Mei 2015, pihak polis yang berjaya menjejaki dalang sebenar disebalik r0mpakan Hatton Garden menahan tujuh orang ahli anggota The Firm kecuali Basil yang telah berhasil menghilangkan diri.

Kesemua ahli The Firm dijatuhi hukuman setelah pembicaraan di Mahkamah Woolwich Crown pada tanggal 9 Mac 2016.

Kenny, Danny, Terry dan Billy dijatuhi hukuman penjara tujuh tahun.

Carl Wood dijatuhi hukuman penjara enam tahun.

Master dijatuhi hukuman penjara enam tahun tiga bulan.

Hugh Doyle yang tidak terlibat langsung dalam serbuan rompanan di Hatton Garden tetapi menolong menyediakan tempat pula dijatuhi hukuman penjara 21 bulan.

Dan yang terakhir, Basil yang berjaya diberkas oleh pihak polis pada tahun 2019 dibicarakan dan dijatuhkan hukuman penjara selama 10 tahun lamanya.

Sekarang, r0mpakan Hatton Garden disenaraikan sebagai salah satu r0mpakan paling terbesar nilai r0mpakannya sehinggakan kisah ini juga diadaptasi ke dalam dua buah filem iaitu The Hatton Garden Job (2017) dan King of Thieves (2018). Jadi kepada para pembaca yang ingin melihat bagaimana 8 orang warga emas ini merancang dalam per0mpakan Hatton Garden, disarankan untuk menonton salah satu daripada filem di atas.

Akhir kalam, pengajaran apa yang kita dapat daripada cerita r0mpakan ini?

1. Umur bukanlah penghalang untuk melakukan apa-apa pekerjaan.

2. Setiap benda yang ingin disempurnakan akan mengambil waktu yang sangat lama untuk disiapkan. Practice makes perfect.

3. Jangan putus asa selagi belum berhasil.

4. Update selalu dengan perkembangan zaman.

5. Jangan mer0mpak.